Terroriste-aanval op Kaboel gefnuik | Nuus24
Kaboel – Afgaanse en Navo-magte het 'n rits selfmoordbomaanvalle wat vir Sondag in Kaboel beplan is, gefnuik toe hulle vyf mense in hegtenis geneem het, het amptenare gesê.Die verdagtes het na bewering bande met militante in Pakistan, het amptenare gesê.Die groep het "planne gefinaliseer vir 'n aanval op die hoofstad" en daar is op 'n groot hoeveelheid plofstof, wapens en ammunisie beslag gelê.Die "gesofistikeerde selfmoordaanvalle" sou die Afgaanse parlementsgebou en die woning van die tweede adjunkpresident, Mohammad Karim Khalili, geteiken het, het die Afgaanse intelligensie-agentskap gesê.Een van die vyf was 'n Pakistanse burger en die groep was in besit van Afgaanse weermaguniforms en Pakistanse identiteitsdokumente, het die Nasionale Direktoraat vir Veiligheid gesê."Die bewyse dui daarop dat hulle bande gehad het met terroriste aan die ander kant van die grens van Pakistan," het die agentskap gesê.– Volg Nuus24 op Twitter.
Lees meer oor: pakistan | afganistan | selfmoordbomaanvalle VOLGENDE OP NUUS24X